Անտաշ քարից կառուցված տունը ճանապարհից հեռու էր և թիկնել էր բլրի արևկող մասին։ Բլրի փափուկ հրաբխային ապարի մեջ մի քարանձավ էր փորված և ծառայում էր որպես գոմ ու մառան։ ժամանակին դա դարբնոց էր, ուր երիտասարդ կնոջ ամուսինը դարբնություն էր անում։ Ամուսնու մահից հետո Հալիդեն այնտեղ վառարան էր շարել, ուր թրծում էր կավե ամանները, որոնցից ստացած եկամտով նա ապրում էր։ Վաստակը լրացնելու նպատակով նա մետաքսյա գորգեր էր գործում Կեսարիայի հարուստ ընտանիքների համար։